Leukémie vznikajú rovnakým mechanizmom ako je tomu pri lymfómoch. V prvom rade nastane poškodenie bunky na genetickej úrovni. Takto zle naprogramovaná bunka sa následne začne deliť a svojím klonovaním spôsobí, že sa delia už iba bunky "pokazené". Chyba je zakódovaná v samotnej DNA bunky. Bunky sa začnú deliť nekontrolovateľne a mechanizmy, ktoré by mali takýto proces v organizme kontrolovať, nie sú schopné vzhľadom na agresivitu a rýchlosť genetickú zmenu bunky odstrániť. Ak nastane abnormálne množenie aj mimo orgánov, kde je krvotvorba prirodzená (kostná dreň), sú schopné napadnúť aj iné orgány (slezina, pečeň, koža, lymfatické uzliny..) Z uvedeného jasne vyplýva, že predošlé ochorenie myeloidných alebo lymfoidných buniek môže zapríčiniť vznik leukémie.
Medzi najčastejšie príznaky patria :
- Strata hmotnosti
- Únava a slabosť
- Anémia – chudokrvnosť
- Potenie
- Zväčšená pečeň a slezina
- Znížená odpoveď imunitného systému
- Krvácavé stavy
- Zväčšené lymfatické uzliny
CAVE : Veľmi dôležité je vedieť odlíšiť leukemoidné reakcie od samotných leukémií, nakoľko sa obe zmeny v organizme prezentujú nadmerným počtom leukocytov (leukocytózou) a môžu mať rovnaké spúšťače. Rovnako tak leukemoidné reakcie delíme na lymfoidné a myelodiné. Avšak rozdielom je, že u ľudí s leukemoidnou reakciou chýbajú príznaky, medzi ktoré radíme zväčšenú pečeň a slezinu, zväčšené lymfatické uzliny alebo krvácavé stavy. Preto sa hneď neľakajte, zvýšené hodnoty leukocytov v krvnom obraze nemusia byť hneď príznakom leukemickej choroby.